CELEX: C2005/171/46
Language: et
Date: 2005-07-09 00:00:00
Title: Kohtuasi T-164/05: Johan de Geest'i 13. aprilli 2005. aasta hagi Euroopa Liidu Nõukogu vastu

9.7.2005   
            
            
               ET
            
            
               Euroopa Liidu Teataja
            
            
               C 171/28
            
         Johan de Geest'i 13. aprilli 2005. aasta hagi Euroopa Liidu Nõukogu vastu
   (Kohtuasi T-164/05)
   (2005/C 171/46)
   Kohtumenetluse keel: prantsuse
   Johan de Geest, elukoht Rhode-St-Genèse (Belgia), esitas 13. aprillil 2005 Euroopa Ühenduste Esimese Astme Kohtule hagi Euroopa Liidu Nõukogu vastu. Hageja esindajad on advokaadid Sébastien Orlandi, Xavier Martin, Albert Coolen, Jean-Noël Louis ja Etienne Marchal, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada hageja Euroopa Ühenduste ametnikuks nimetamise otsus selles osas, milles tema palgaastmeks määrati, kohaldades personalieeskirjade XIII lisa artiklit 12, tööle võtmisel A*6;
            
         
               —
            
            
               jätta kohtukulud nõukogu kanda.
            
         Õiguslikud alused ja peamised argumendid
   Hageja kandideeris sisekonkursil CONSEIL/A/273, mis puudutas A*6 või A*7 palgaastmega arsti ametikoha täitmist. Konkursi võitjana nimetati hageja palgaastmele A*6. Hageja vaidlustab selle otsuse, väites, et ta oleks tulnud nimetada palgaastmele A*8, A*9 või A*10, mis uue korra kohaselt vastavad konkursiteadaandes esitatud vanadele palgaastmetele.
   Oma hagi toetuseks väidab hageja, et nõukogu määras tema palgaastme vastuolus vaba ametikoha teadaandega ning rikkus seeläbi personalieeskirjade artikleid 29 ja 31 ning õiguspärase ootuse põhimõtet. Selles kontekstis väidab hageja samuti, et personalieeskirjade XIII lisa artikkel 12, mida nõukogu oli tema tööle võtmisel palgaastme määramisel kohaldanud, muutis ebaseaduslikult töölevõtmise menetluse õiguspärast korraldust.